প্রত্নতাত্ত্বিক প্রমাণ থেকে জানা যায় প্রায় ৬০,০০০ বছর পূর্বে প্রস্তরযুগ থেকে ঔষধি উদ্ভিদের ব্যবহার হয়ে আসছে। ৫,০০০ বছর পূর্বে সুমরীয় সভ্যতায় উদ্ভিদজাত ভেষজের ব্যবহারের লিখিত প্রমাণ পাওয়া যায় যেখানে বিভিন্ন উদ্ভিদের তালিকা ছিল। "হারবালস্" নামক বইয়ে বিভিন্ন উদ্ভিদ ও তাদের ঔষধি ব্যবহারের বর্ণনা পাওয়া যায়। প্রাচীন মিশরে, মিশরীয় চিকিৎসা শাস্ত্রে উদ্ভিদের ব্যবহারের উল্লেখ রয়েছে, যেগুলো মন্দিরের চিত্রে বা চিকিৎসা পাত্রে উদ্ভিদের ব্যবহারের চিহ্ন পাওয়া যায়। প্রাচীন মিশরে ১৫৫০ বিসির সবচেয়ে প্রাচীন, দীর্ঘতম চিকিৎসা শাস্ত্র এবার্স চিকিৎসা শাস্ত্রে ৭০০টি উপাদানের উল্লেখ রয়েছে, যেগুলো প্রধানত গাছের অংশ। হারবাল হিসেবে বীজকে খুব কম ব্যবহার করা হতো যেগুলোর ইতিহাস পাওয়া যায় চীন তামা যুগের প্রত্নতাত্ত্বিক জায়গায়। চীনের প্রথম দিককার একটি চিকিৎসা বই "হুয়াংদি নেইজিং" এ উল্লেখিত ২২৪টি উপাদানই হলো উদ্ভিদজাত ভেষজ। প্রাচীন ভারতের পরম্পরাগত চিকিৎসাশাস্ত্রেও উদ্ভিদের উল্লেখ রয়েছে।

ইতিহাস
ব্যবহারের প্রভাব
নামকরণ সঠিকতা
সুরক্ষা